title: Komisijos Įgyvendinimo Reglamentas (ES) 2019/2241 2019 m. gruodžio 16 d. kuriame aprašomi kintamieji ir duomenų laiko eilučių ilgis, kokybės reikalavimai ir išsamumo lygis, taikomi perduodant mėnesinius nedarbo duomenis pagal Europos Parlamento ir Tarybos reglamentą (ES) 2019/1700 (Tekstas svarbus EEE)

text:
30.12.2019

                  LT

                  Europos Sąjungos oficialusis leidinys

                  L 336/125

         KOMISIJOS ĮGYVENDINIMO REGLAMENTAS (ES) 2019/2241
         2019 m. gruodžio 16 d.
         kuriame aprašomi kintamieji ir duomenų laiko eilučių ilgis, kokybės reikalavimai ir išsamumo lygis, taikomi perduodant mėnesinius nedarbo duomenis pagal Europos Parlamento ir Tarybos reglamentą (ES) 2019/1700
         (Tekstas svarbus EEE)
         EUROPOS KOMISIJA,
         atsižvelgdama į 2019 m. spalio 10 d. Europos Parlamento ir Tarybos reglamentą (ES) 2019/1700, kuriuo nustatoma bendra Europos statistikos, susijusios su asmenimis ir namų ūkiais ir pagrįstos iš imčių surinktais individualaus lygmens duomenimis, sistema, iš dalies keičiami Europos Parlamento ir Tarybos reglamentai (EB) Nr. 808/2004, (EB) Nr. 452/2008 ir (EB) Nr. 1338/2008 ir panaikinami Europos Parlamento ir Tarybos reglamentas (EB) Nr. 1177/2003 ir Tarybos reglamentas (EB) Nr. 577/98 (1), ypač į jo 7 straipsnio 3 dalį,
         kadangi:

                     (1)

                     labai svarbu, kad valstybės narės teiktų mėnesius nedarbo duomenis ir informuotų Komisiją (Eurostatą) bei atitinkamai remtų Sąjungos pagrindinius prioritetus, susijusius su ekonomikos augimu ir naujų darbo vietų kūrimu, nes taip užtikrinama, kad formuojant ir stebint šiems prioritetams skirtas Sąjungos politikos sritis būtų naudojami laiku pateikti ir palyginami duomenys;

                     (2)

                     mėnesiniai nedarbo duomenys naudojami mėnesiniam nedarbo lygiui (MNL) – vienam iš pagrindinių Europos ekonominių rodiklių (2) – kompiliuoti;

                     (3)

                     mėnesiniai nedarbo statistiniai duomenys turėtų būti pagrįsti tarptautiniu mastu sutartomis sąvokomis, apibrėžtomis Tarptautinės darbo organizacijos (TDO);

                     (4)

                     jei valstybės narės nerengia mėnesinių nedarbo statistinių duomenų pagal TDO apibrėžtį, jos turėtų kompiliuoti mėnesinius nedarbo įverčius arba perduoti Komisijai (Eurostatui) pirminius mėnesinius nedarbo duomenis, kad ši parengtų mėnesinius įverčius valstybių narių vardu;

                     (5)

                     mėnesiniais nedarbo duomenimis turėtų būti įvertinamas nedarbas ataskaitinį mėnesį, pakoregavus atsižvelgiant į galimą sezoniškumo poveikį, bet pernelyg duomenų neapvalinant. Šie duomenys turėtų derėti su pagal Reglamentą (ES) 2019/1700 kas ketvirtį renkamais darbo jėgos srities duomenimis;

                     (6)

                     valstybės narės turėtų perduoti mėnesinius nedarbo duomenis pagal tikslų tvarkaraštį, kad Komisija (Eurostatas) galėtų patenkinti naudotojų keliamus savalaikiškumo reikalavimus;

                     (7)

                     mėnesinių nedarbo duomenų kokybės stebėsena turėtų būti vykdoma pagal bendrai sutartus ir vienodai taikomus rodiklius;

                     (8)

                     šiame reglamente nustatytos priemonės atitinka Europos statistikos sistemos komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas
            Šiuo reglamentu nustatomi mėnesinių nedarbo duomenų, kurie turi būti perduodami Komisijai (Eurostatui) pagal Reglamentą (ES) 2019/1700, kintamieji, eilučių ilgis, išsamumo lygis ir kokybės reikalavimai.

            2 straipsnis
            Terminų apibrėžtys
            Šiame reglamente vartojamų terminų apibrėžtys:

                        1)

                        mėnesiniai nedarbo statistiniai duomenys – užimtų ir bedarbių asmenų skaičius bei išvestinis mėnesinis nedarbo lygis, remiantis TDO apibrėžtimis (3), pritaikytomis darbo jėgos sričiai pagal Reglamentą (ES) 2019/1700;

                        2)

                        mėnesinis nedarbo lygis – bedarbių asmenų skaičius, padalytas iš užimtų asmenų ir bedarbių asmenų skaičiaus per ataskaitinį mėnesį;

                        3)

                        pirminiai mėnesiniai nedarbo duomenys – bedarbių asmenų, įregistruotų valstybių narių valstybinėse užimtumo tarnybose, skaičius;

                        4)

                        mėnesiniai nedarbo įverčiai – kas ketvirtį renkamų duomenų, pagrįstų TDO apibrėžtimis, pritaikytomis darbo jėgos sričiai pagal Reglamentą (ES) 2019/1700, ir mėnesinio įregistruoto nedarbo duomenų derinys;

                        5)

                        mėnesiniai nedarbo duomenys – pagal šį reglamentą perduotini duomenys, būtent mėnesiniai nedarbo statistiniai duomenys, pirminiai mėnesiniai nedarbo duomenys arba mėnesiniai nedarbo įverčiai;

                        6)

                        ataskaitinis mėnuo – savaičių rinkinys, sudarytas taip:

                                    —

                                    kiekviena į ataskaitinį ketvirtį patenkanti savaitė, kaip nustatyta pagal Reglamentą (ES) 2019/1700 kas ketvirtį renkamiems darbo jėgos srities duomenims, priskiriama tik vienam iš trijų ataskaitinių mėnesių, patenkančių į tą ketvirtį;

                                    —

                                    savaitės, kurių visos dienos patenka į kalendorinį mėnesį, priskiriamos atitinkamam ataskaitiniam mėnesiui;

                                    —

                                    savaitės, kurios patenka į du kalendorinius mėnesius, priskiriamos vienam iš dviejų atitinkamų ataskaitinių mėnesių.

            3 straipsnis
            Duomenų teikimo reikalavimai

               1.   Valstybės narės perduoda Komisijai (Eurostatui) mėnesinius nedarbo statistinius duomenis [1 galimybė] arba pirminius mėnesinius nedarbo duomenis [2 galimybė], arba mėnesinius nedarbo įverčius [3 galimybė].

               2.   Mėnesinių nedarbo statistinių duomenų rinkiniai turi apimti visą ataskaitinį mėnesį reprezentuojančius mėnesinius statistinius duomenis.

               3.   Pirminių mėnesinių nedarbo duomenų rinkiniai turi apimti duomenis, atitinkančius asmenų, atitinkamą kalendorinio mėnesį laikotarpį įregistruotų kaip bedarbiai, skaičių.

               4.   Įregistruoto nedarbo duomenys, naudojami kompiliuojant mėnesinius nedarbo įverčius, turi atitikti asmenų, atitinkamą kalendorinio mėnesį laikotarpį įregistruotų kaip bedarbiai, skaičių.

               5.   Mėnesinių nedarbo statistinių duomenų [1 galimybė] perduotinų kintamųjų pavadinimai ir apibrėžtys pateikiami I priede, pirminių mėnesinių nedarbo duomenų [2 galimybė] – II priede, mėnesinių nedarbo įverčių [3 galimybė] – III priede.

            4 straipsnis
            Duomenų perdavimo terminai

               1.   Mėnesiniai nedarbo duomenys perduodami kiekvieną mėnesį laikantis Reglamento (ES) 2019/1700 V priede nustatytų terminų:

                           a)

                           1 galimybę pasirinkusios valstybės narės mėnesinius nedarbo statistinius duomenis perduoda per 27 dienas nuo kalendorinio mėnesio pabaigos;

                           b)

                           2 galimybę pasirinkusios valstybės narės pirminius mėnesinius nedarbo duomenis perduoda per 25 dienas nuo kalendorinio mėnesio pabaigos;

                           c)

                           3 galimybę pasirinkusios valstybės narės mėnesinius nedarbo įverčius perduoda per 25 dienas nuo kalendorinio mėnesio pabaigos.

               2.   Tais mėnesiais, kai terminas sueina šeštadienį ar sekmadienį, faktinis terminas yra kitas pirmadienis. Lapkričio ataskaitinio mėnesio mėnesiniai nedarbo duomenys perduodami iki gruodžio 31 d.
               Duomenys pradedami perduoti ne vėliau kaip už 2021 m. gegužės ataskaitinį mėnesį.

            5 straipsnis
            Ankstesnių laikotarpių duomenys

               1.   Valstybės narės, pasirinkusios teikti mėnesinius nedarbo statistinius duomenis [1 galimybė] arba mėnesinius nedarbo įverčius [3 galimybė]:

                           a)

                           pirmą kartą perduodamos duomenis už ataskaitinį 2021 m. gegužės mėn. taip pat įtraukia ataskaitinių 2021 m. sausio–balandžio mėn. mėnesinius nedarbo statistinius duomenis arba atitinkamai mėnesinius nedarbo įverčius;

                           b)

                           perduodamos duomenis už ataskaitinį 2022 m. balandžio mėn. įtraukia visų ataskaitinių mėnesių iki 2009 m. sausio mėn. mėnesinių nedarbo statistinių duomenų arba, atitinkamai, mėnesinių nedarbo įverčių nepertraukiamas laiko eilutes;

                           c)

                           nuo ataskaitinio 2022 m. gegužės mėn. perduodamos duomenis įtraukia patikslintas eilutes iki 2009 m. sausio mėn.

               2.   Valstybės narės, pasirinkusios teikti mėnesinius nedarbo pirminius duomenis [2 galimybė], pirmą kartą perduodamos duomenis už ataskaitinį 2021 m. gegužės mėn. taip pat įtraukia pirminius mėnesinius nedarbo duomenis iki 2009 m. sausio mėn.

            6 straipsnis
            Šaltiniai ir metodai

               1.   Nė vėliau kaip iki 2020 m. liepos 19 d. valstybės narės, pasirinkusios teikti mėnesinius nedarbo įverčius [3 galimybė] arba, atitinkamai, pirminius mėnesinius nedarbo duomenis [2 galimybė], pateikia Komisijai (Eurostatui) šaltinių ir metodų, taikytų kompiliuojant mėnesinius nedarbo įverčius arba, atitinkamai, pirminius mėnesinius nedarbo duomenis, aprašymą.

               2.   Valstybės narės, pasirinkusios teikti mėnesinius nedarbo statistinius duomenis [1 galimybė], pateikia tik metodų, taikytų mėnesiniams statistiniams duomenims gauti iš darbo jėgos srities ketvirtinių duomenų, surinktų pagal Reglamentą (ES) 2019/1700, aprašymą.

               3.   Apie bet kokius pagal 1 ar 2 dalį pateiktų aprašymų pakeitimus valstybės narės praneša Komisijai (Eurostatui) likus dviem mėnesiams iki tų pakeitimų įgyvendinimo ir ne vėliau kaip per šešis mėnesius nuo jų įgyvendinimo perduoda atnaujintus dokumentus.

               4.   Kiekvieną mėnesį perduodamos duomenis valstybės narės įtraukia informaciją apie galimas eilučių pertraukas ir bet kokius kitus ypatingus atvejus, kurie gali ilgainiui paveikti palyginamumą.

            7 straipsnis
            Kokybės reikalavimai

               1.   Komisija (Eurostatas) vykdo TDO apibrėžtimi pagrįsto bendro mėnesinio nedarbo lygio, kurį kaip pagrindinį rodiklį skelbia valstybės narės (1 ir 3 galimybės) arba Eurostatas (2 galimybė), kokybės stebėseną.

               2.   Bendro mėnesinio nedarbo lygio kokybės stebėsena vykdoma kas trejus metus, taikant į IV priedą įtrauktą rodiklių rinkinį ir ribinius dydžius.

            8 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gruodžio 16 d.

                  Komisijos vardu

                  Pirmininkė

               Ursula VON DER LEYEN

            (1)  OL L 261I, 2019 10 14, p. 1.

            (2)  Komisijos komunikatas Europos Parlamentui ir Tarybai dėl euro zonos statistikos „Tobulinant euro zonos statistikos ir rodiklių metodikas“, COM(2002) 661 galutinis.

            (3)  Kaip priimta 2013 m. spalio 11 d. 19-os tarptautinės darbo statistikos specialistų konferencijos (TDSSK) rezoliucijoje dėl darbo, nedarbo ir darbo jėgos panaudojimo statistikos.

            I PRIEDAS

               Mėnesiniai nedarbo statistiniai duomenys, teikiami pagal 3 straipsnio 1 dalį [1 galimybė]

                        Pavadinimas

                        Aprašymas

                        Statistinis koregavimas

                        NAT_LFS_PRI.Y.F.MON.UNEMP

                        15–24 m. amžiaus moterų, ataskaitinį mėnesį bedarbių remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.Y.F.MON.EMPL

                        15–24 m. amžiaus moterų, ataskaitinį mėnesį užimtų remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.Y.M.MON.UNEMP

                        15–24 m. amžiaus vyrų, ataskaitinį mėnesį bedarbių remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.Y.M.MON.EMPL

                        15–24 m. amžiaus vyrų, ataskaitinį mėnesį užimtų remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.F.MON.UNEMP

                        25–74 m. amžiaus moterų, ataskaitinį mėnesį bedarbių remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.F.MON.EMPL

                        25–74 m. amžiaus moterų, ataskaitinį mėnesį užimtų remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.M.MON.UNEMP

                        25–74 m. amžiaus vyrų, ataskaitinį mėnesį bedarbių remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.M.MON.EMPL

                        25–74 m. amžiaus vyrų, ataskaitinį mėnesį užimtų remiantis TDO apibrėžtimi, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

            II PRIEDAS

               Pirminiai mėnesiniai nedarbo duomenys, teikiami pagal 3 straipsnio 1 dalį [2 galimybė]

                        Pavadinimas

                        Aprašymas

                        Statistinis koregavimas

                        PREA.Y.F.MON.UNEMP

                        15–24 m. amžiaus moterų, atitinkamu kalendorinio mėnesio laikotarpiu bedarbių remiantis nacionaliniu registru, skaičius

                        Dėl sezoniškumo nekoreguota

                        PREA.Y.M.MON.UNEMP

                        15–24 m. amžiaus vyrų, atitinkamu kalendorinio mėnesio laikotarpiu bedarbių remiantis nacionaliniu registru, skaičius

                        Dėl sezoniškumo nekoreguota

                        PREA.O.F.MON.UNEMP

                        25–74 m. amžiaus moterų, atitinkamu kalendorinio mėnesio laikotarpiu bedarbių remiantis nacionaliniu registru, skaičius

                        Dėl sezoniškumo nekoreguota

                        PREA.O.M.MON.UNEMP

                        25–74 m. amžiaus vyrų, atitinkamu kalendorinio mėnesio laikotarpiu bedarbių remiantis nacionaliniu registru, skaičius

                        Dėl sezoniškumo nekoreguota

            III PRIEDAS

               Mėnesiniai nedarbo įverčiai, teikiami pagal 3 straipsnio 1 dalį [3 galimybė]

                        Pavadinimas

                        Aprašymas

                        Statistinis koregavimas

                        NAT_LFS_PRI.Y.F.MON.UNEMP

                        15–24 m. amžiaus moterų, ataskaitinį mėnesį bedarbių, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.Y.F.MON.EMPL

                        15–24 m. amžiaus moterų, ataskaitinį mėnesį užimtų, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.Y.M.MON.UNEMP

                        15–24 m. amžiaus vyrų, ataskaitinį mėnesį bedarbių, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.Y.M.MON.EMPL

                        15–24 m. amžiaus vyrų, ataskaitinį mėnesį užimtų, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.F.MON.UNEMP

                        25–74 m. amžiaus moterų, ataskaitinį mėnesį bedarbių, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.F.MON.EMPL

                        25–74 m. amžiaus moterų, ataskaitinį mėnesį užimtų, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.M.MON.UNEMP

                        25–74 m. amžiaus vyrų, ataskaitinį mėnesį bedarbių, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

                        NAT_LFS_PRI.O.M.MON.EMPL

                        25–74 m. amžiaus vyrų, ataskaitinį mėnesį užimtų, skaičius

                                    —

                                    Dėl sezoniškumo nekoreguota

                                    —

                                    Dėl sezoniškumo koreguota

                                    —

                                    Tendencija

            IV PRIEDAS

               Kokybė

            Bendro mėnesinio nedarbo lygio kokybės stebėsena vykdoma taikant kintamumo ir duomenų tikslinimo rodiklių rinkinį, išsamiau apibūdintą toliau.
            Rodikliai apskaičiuojami remiantis pastarųjų 36 mėnesių duomenimis, pradedant 2022 m. gegužės mėn.
            Komisija (Eurostatas) šiuos rodiklius atnaujina kas trejus metus.

               Kintamumas

                        —

                        Mėnesinių pokyčių koreliacija, apskaičiuojama prieš apvalinimą ir išreiškiama kaip Pearsono koreliacijos koeficientas tarp mėnesinių pokyčių eilutės ir tos pačios ankstesnio mėnesio eilutės (t. y. pirmosios eilės autokoreliacijos koeficientas). Šis rodiklis turėtų būti [–0,30; 0,75] intervale.

                        —

                        Didelės dvigubos variacijos dažnumas, apskaičiuojamas kaip duomenų, kurie du prieš tai iš eilės einančius laikotarpius smarkiai varijavo priešinga kryptimi, dalis. Laikoma, kad variacija didelė, jei mėnesinis nedarbo lygis varijuoja ne mažiau kaip 0,2 % punkto. Šis rodiklis neturėtų viršyti 5 %

               Duomenų tikslinimas

                        —

                        Labai didelės apimties tikslinimo dažnumas, apskaičiuojamas kaip mėnesinių duomenų, kurie tarp pirmo įverčio ir po šešių mėnesių paskelbtų patikslintų duomenų patikslinti daugiau nei 0,3 % punkto, dalis. „Lygis“ atitinka mėnesinio nedarbo lygio reikšmę konkretų ataskaitinį mėnesį. Šis rodiklis neturėtų viršyti 10 %

                        —

                        Labai didelės apimties mėnesinių pokyčių tikslinimo dažnumas, apskaičiuojamas kaip mėnesinių pokyčių duomenų, kurie tarp pirmo įverčio ir po šešių mėnesių paskelbtų patikslintų duomenų patikslinti ne mažiau kaip 0,2 % punkto, dalis. Šis rodiklis neturėtų viršyti 10 %